**08.05.2025.**

**E-pasta nosaukums**

Par masalu informācijas aktualizēšanu

**E-pasta teksts**

Slimību profilakses un kontroles centrs (turpmāk – Centrs) informē, ka pēc ilgāka laika (kopš 2023. gada) Latvijā ir reģistrēts laboratoriski apstiprināts masalu gadījums. Ņemot vērā, ka līdz šim masalu uzliesmojumi ir novēroti vairākās Eiropas valstīs un citviet pasaulē, un ņemot vērā infekcijas izplatīšanās risku arī Latvijā, Centrs vēlas vērst Jūsu uzmanību uz masalu diagnostikas un profilakses jautājumiem.

Lai nodrošinātu gatavību savlaicīgai iespējamo masalu gadījumu atklāšanai, ziņošanai pretepidēmijas pasākumu organizēšanas nolūkā, un masalu gadījumu laboratoriskai apstiprināšanai, lūdzam iepazīties ar atjaunināto Centra metodisko materiālu “Masalas. Informācija un ieteikumi ārstniecības personām”. Materiāls ir pieejams arī Centra tīmekļa vietnē: <https://www.spkc.gov.lv/lv/masalas>.

Lai novērstu masalu uzliesmojumus, Centrs atkārtoti aicina ģimenes ārstus pārskatīt reģistrēto bērnu vakcinācijas statusu un vakcinēt pret masalām bērnus, kuri nav vakcinēti saskaņā ar vakcinācijas kalendāru, tostarp tos bērnus, kuri ir sasnieguši 7 gadu vecumu, bet ir saņēmuši tikai vienu vakcīnas devu.

Pielikumā: Centra metodiskais materiāls “Masalas. Informācija un ieteikumi ārstniecības personām”.

